b'\n_START_ARTICLE_\nHomborsund\n_START_PARAGRAPH_\nHomborsund er et strandsted s\xc3\xb8r i Grimstad kommune med postnummer 4888.\n_START_SECTION_\nGeografi\n_START_PARAGRAPH_\nStedet ligger p\xc3\xa5 kystlinjen omtrent midt imellom Grimstad by og Lillesand by. Utenfor ligger \xc3\xb8yene Hombor\xc3\xb8ya og Store Gr\xc3\xb8nningen, med Homborsund fyr. Nord for Homborsund ligger Bufjorden, som skiller store deler av Homborsund fra fastlandet. Eide skole ligger i Homborsund. Med dr\xc3\xb8yt 114 km avstand til Hirtshals er Homborsund den delen av Norge med kortest avstand til Danmark, tett fulgt av nabobydelene Fevik og Holvika.\n_START_SECTION_\nHistorie\n_START_PARAGRAPH_\nStedet var tidligere del av Eide kommune, som ble delt mellom Landvik og Lillesand i 1962. Homborsund ligger p\xc3\xa5 den delen som ble en del av Landvik, som igjen i 1971 ble sl\xc3\xa5tt sammen med Grimstad._NEWLINE_Stedet er nevnt i Sverresagaen, som Hornborusund, og navnet kommer antagelig fra det norr\xc3\xb8ne ordet hornbora, den hornb\xc3\xa6rende. 22. juli i 1640 ble det kjempet en kamp mellom et nederlandsk og et fransk skip i Skagerrak. Pirater fra Dunkerque i Frankrike kom for \xc3\xa5 plyndre handelsskip, og angrep et nederlandsk skip. Det m\xc3\xb8tte overmakt, og m\xc3\xa5tte r\xc3\xb8mme, og tok inn til Homborsund hvor de satt skipet i brann. De flyktet s\xc3\xa5 videre til Lillesand.\n_START_SECTION_\nFauna og flora\n_START_PARAGRAPH_\nPlanten Narrmarihand er funnet som det eneste stedet i Fastlands-Norge, p\xc3\xa5 Kalvehageneset i Homborsund.'